România

Consiliul Local al comunei Sagna

Judeţul Neamţ

P R O C E S – V E R B A L

 Încheiat astăzi 16.12.2016, în cadrul şedinţei extraordinare a Consiliului local al comunei Sagna.

 Adunarea a fost legal convocată, prin Dispoziţia Primarului nr.229 din 13.12.2016, consilierii luând act de problemele propuse la ordinea de zi, prin intermediul invitaţiei. Convocatorul s-a afişat la loc vizibil, la sediul unităţii, astfel încât cetăţenii interesaţi să cunoască şi să participe la lucrările acestei şedinţe.

 Prezenţa s-a făcut de secretarul unităţii, Lungu Teodora, fiecare consilier semnând în registrul de prezenţă, constatându-se că sunt prezenţi 14 consilierii, dintrun număr de 15 în funcţie. Lipseşte motivat d-nul consilier Divile Sergiu. Adunarea fiind legal constituită poate să-şi înceapă lucrările cuprinse la ordinea de zi.

1. Proiect de hotărâre privind rectificarea bugetului local pe anul 2016.

Iniţiator, Primarul comunei Iacob Gheorghe

1. Întrebări şi interpelări, cereri, prezentarea procesului verbal al şedinţei precedente.

Supusă la vot propunerea se aprobă, prin ridicare de mâini, având 14 voturi pentru, se declară aprobată, în forma prezentată.

Domnul preşedinte de şedinţă dă citire ordinii de zi, după care supune aprobării. Votarea s-a făcut prin ridicare de mâini, având 14 voturi pentru, se declară aprobată, în forma consemnată.

 Se dă citire proiectului de hotărâre privind rectificarea bugetului local, se constată existenţa avizelor favorabile ale comisiilor de specialitate, după care se dă cuvântul contabilului unităţii.

Doamna contabil, Adăscăliţei Camelia, arată că s-a impus convocarea şedinţei extraordinare a consiliului local, motivat de faptul că avem primită suma de 65 mii lei pentru Şcoala Sagna – reprezentând sume pentru acoperirea hotărârilor judecătoreşti; 20 mii lei primită de la CJ, pentru echilibrare capitol 11.02.06, iar folosirea acestor sume impune urgenţa. Dacă suma primită de şcoală are destinaţie precisă şi clară, suma de 20 mii lei se repartizează pentru acoperirea facturii cu pachetele pentru copii şi pentru acoperirea cheltuielilor cu organizarea evenimentelor de Crăciun şi Anul Nou.

Se arată că anul acesta se organizează ,,Capra”, obicei tradiţional de Anul Nou, vor fi alte prezentări. Toate acestea se vor desfăşura în ziua de 31.12.2016, la sediul unităţii. Vom anunţa ora de începere, în timp util.

Domnul consilier Crăciun Năstase arată că s-a discutat despre procurarea cadourilor pentru copii, nu crede că cineva are vreo obiecţiune, drept urmare se declară de acord cu acest proiect de hotărâre.

Se constată că nu mai sunt înscreri la cuvânt, se trece la supunerea la vot a acestui proiect de hotărâre. Votarea s-a făcut prin ridicare de mâini, nefiind voturi contra sau abţineri, se declară aprobat cu cele 14 voturi pentru, în forma prezentată.

 Domnul preşedinte de şedinţă supune la vot procesul verbal al şedinţei precedente. Votarea s-a făcut prin ridicare de mâini, nefiind voturi contra sau abţineri, se declară aprobat, în forma consemnată.

 Ordinea de zi fiind parcursă, se declară închise lucrările acestei şedinţe.

Preşedinte de şedinţă,

Consilier, Blaj Maricel

Întocmit,

Secretar, Lungu Teodora